B4-0280 και 0299/99

Ψήφισμα σχετικά με τον σεβασμό των ανθρωπίνων δικαιωμάτων στη Ρωσία

Το Ευρωπαϊκό Κοινοβούλιο,

- ενδιαφερόμενο για την ανάπτυξη των σχέσεών του με τη Ρωσία,

- έχοντας υπόψη την Οικουμενική Διακήρυξη των Ανθρωπίνων Δικαιωμάτων και τους Χάρτες των Ηνωμένων Εθνών για τα αστικά και πολιτικά δικαιώματα καθώς και την Ευρωπαϊκή Σύμβαση για τα ανθρώπινα δικαιώματα,

- έχοντας υπόψη τη Διακήρυξη που εγκρίθηκε στις 16 Νοεμβρίου 1995 από τη Γενική Διάσκεψη της UNESCO σχετικά με τις βασικές αρχές ανοχής και ανησυχώντας με την σημερινή αναζωπύρωση πράξεων αδιαλλαξίας και διακρίσεων σε θρησκευτικά θέματα,

- έχοντας υπόψη την έκθεση της 22ας Ιανουαρίου 1998 του Ειδικού Εισηγητή της Επιτροπής Ανθρωπίνων Δικαιωμάτων των Ηνωμένων Εθνών σχετικά με τη Διακήρυξη περί Εξάλειψης κάθε Μορφής Αδιαλλαξίας και Διακρίσεων για λόγους θρησκείας ή πίστης,

- έχοντας υπόψη τις υποχρεώσεις της Ρωσίας, όπως απορρέουν από τη Συνθήκη εταιρικής σχέσης με την ΕΕ, που ετέθη σε ισχύ την 1η Δεκεμβρίου 1997 και από την Πράξη ένταξής της στο Συμβούλιο της Ευρώπης,

- έχοντας υπόψη τη Διάσκεψη Κορυφής ΕΕ-Ρωσίας της 17ης-18ης Φεβρουαρίου 1999,

A. λαμβάνοντας υπόψη ότι το Σύνταγμα της Ρωσικής Ομοσπονδίας του 1993 εγγυάται την θρησκευτική ελευθερία,

Β. λαμβάνοντας υπόψη την έγκριση νέων νομοθετικών σχεδίων που αποβλέπουν στη βελτίωση του καθεστώτος των στρατιωτικών,

Γ. χαιρετίζοντας την απόφαση της Ρωσίας να αναστείλει την εφαρμογή της θανατικής ποινής,

Δ. λαμβάνοντας υπόψη το άρθρο 59, σημείο 3, που εγγυάται το δικαίωμα άρνησης της στρατιωτικής θητείας,

Ε. λαμβάνοντας υπόψη ότι το Ευρωπαϊκό Δικαστήριο Ανθρωπίνων Δικαιωμάτων έχει επισημάνει ότι η εγγυημένη από το Σύνταγμα θρησκευτική ελευθερία αποκλείει κάθε ενέργεια του κράτους που να αποσκοπεί στον προσδιορισμό του νόμιμου ή μη χαρακτήρα των θρησκευτικών πεποιθήσεων ή των μέσων έκφρασής τους,

ΣΤ. θεωρώντας λυπηρή την αύξηση του αριθμού των πράξεων αντισημιτισμού και αδιαλλαξίας απέναντι σε άτομα ισραηλιτικού θρησκεύματος τους τελευταίους μήνες, πράξεις που έλαβαν την υποστήριξη ακόμη και υψηλά ισταμένων πολιτικών ηγετών, όπως π.χ. ο Πρόεδρος του Κομμουνιστικού Κόμματος,

1. καλεί την Ρωσική Κυβέρνηση να εφαρμόσει με αυστηρότητα τις διεθνείς συμβάσεις και χάρτες που αφορούν τα ανθρώπινα δικαιώματα[semigr ]

2. καλεί την Κεντρική και τις Περιφερειακές Κυβερνήσεις να διασφαλίσουν τη θρησκευτική ελευθερία[semigr ]

3. τονίζει την ανάγκη καταπολέμησης του ρατσισμού, του αντισημιτισμού και κάθε έκφρασης αδιαλλαξίας απέναντι σε μειονοτικές ομάδες[semigr ]

4. καταδικάζει εντονότατα τις αντισημιτικές δηλώσεις υψηλά ισταμένων πολιτικών ηγετών και ζητεί από τις αρμόδιες ρωσικές αρχές να κάνουν το παν ώστε οι υπεύθυνοι αυτών των δηλώσεων να προσαχθούν στη δικαιοσύνη[semigr ]

5. διαπιστώνει ότι η νομοθεσία για μια εναλλακτική στρατιωτική θητεία δεν έχει προχωρήσει και ανησυχεί για την κακομεταχείριση, το εξαιρετικά χαμηλό επίπεδο των μισθών, και την κακή διατροφή των νέων που εκπληρώνουν τη στρατιωτική τους θητεία, καθώς και για τον αυξανόμενο αριθμό θανατηφόρων ατυχημάτων στις ένοπλες δυνάμεις, που οδήγησαν σε περισσότερες από 500 αυτοκτονίες και 1000 αδιευκρίνιστους θανάτους εντός του 1998[semigr ]

6. ζητεί να βελτιωθούν οι κανονισμοί που διέπουν τη διαβίωση και την πειθαρχία των νεαρών στρατιωτών[semigr ]

7. ζητεί να εγκριθεί νομοθεσία, κατ' εφαρμογή του νόμου περί εναλλακτικής στρατιωτικής θητείας, και να γίνουν έμπρακτα σεβαστοί οι αντιρρησίες συνείδησης[semigr ]

8. καλεί τις ρωσικές αρχές να εγκρίνουν κανονισμό για τη βελτίωση του επιπέδου διαβίωσης στις φυλακές[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή καθώς και στην Κυβέρνηση και το Κοινοβούλιο της Ρωσικής Ομοσπονδίας.